CELEX: 62013CN0512
Language: el
Date: 2013-09-25 00:00:00
Title: Υπόθεση C-512/13: Αίτηση προδικαστικής αποφάσεως, την οποία υπέβαλε το Hoge Raad der Nederlanden (Κάτω Χώρες) στις 25 Σεπτεμβρίου 2013 — X κατά Staatssecretaris van Financiën

14.12.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 367/23
            
         Αίτηση προδικαστικής αποφάσεως, την οποία υπέβαλε το Hoge Raad der Nederlanden (Κάτω Χώρες) στις 25 Σεπτεμβρίου 2013 — X κατά Staatssecretaris van Financiën
   (Υπόθεση C-512/13)
   2013/C 367/40
   Γλώσσα διαδικασίας: η ολλανδική
   
      Αιτούν δικαστήριο
   
   Hoge Raad der Nederlanden
   
      Διάδικοι στην υπόθεση της κύριας δίκης
   
   
      Αναιρεσείων: X
   
      Αναιρεσίβλητος: Staatssecretaris van Financiën
   
      Προδικαστικά ερωτήματα
   
   
               1)
            
            
               Συντρέχει περίπτωση έμμεσης διάκρισης λόγω ιθαγένειας ή περιορισμού της ελεύθερης κυκλοφορίας των εργαζομένων –που χρήζει δικαιολόγησης– οσάκις η νομοθετική ρύθμιση ενός κράτους μέλους επιτρέπει τη χορήγηση αφορολόγητης αποζημίωσης στους μεθοριακούς εργαζομένους για τα έξοδα εκπατρισμού στα οποία υποβάλλονται, ενώ στον εργαζόμενο ο οποίος κατοικούσε σε απόσταση μεγαλύτερη των 150 χιλιομέτρων από την ολλανδική μεθόριο κατά την περίοδο πριν την έναρξη της επαγγελματικής δραστηριότητάς του στις Κάτω Χώρες αναγνωρίζει δικαίωμα αφορολόγητης αποζημίωσης συγκεκριμένου κατ’ αποκοπή ποσού χωρίς να απαιτούνται περαιτέρω αποδείξεις, ακόμα και όταν το ποσό της εν λόγω αποζημίωσης είναι υψηλότερο από τα έξοδα εκπατρισμού στα οποία πραγματικά υποβλήθηκε, τη στιγμή που, όσον αφορά τον εργαζόμενο ο οποίος κατά την περίοδο αυτή κατοικούσε σε μικρότερη απόσταση από το εν λόγω κράτος μέλος, το ποσό της αφορολόγητης αποζημίωσης περιορίζεται στα δυνάμενα να επαληθευτούν πραγματικά έξοδα εκπατρισμού;
            
         
               2)
            
            
               Σε περίπτωση καταφατικής απαντήσεως στο ερώτημα 1, μήπως η σχετική ολλανδική ρύθμιση που περιλαμβάνεται στην εκτελεστική απόφαση του 1965 για τον φόρο εισοδήματος στηρίζεται σε επιτακτικούς λόγους γενικού συμφέροντος;
            
         
               3)
            
            
               Σε περίπτωση καταφατικής απαντήσεως στο ερώτημα 2, υπερβαίνει το κριτήριο των 150 χιλιομέτρων που θεσπίζει η ρύθμιση αυτή το μέτρο που είναι αναγκαίο για την επίτευξη του επιδιωκόμενου με αυτήν σκοπού;